### UVOD

Evropska unija (kratica EU) je jedinstvena međuvladina i nadnacionalna zajednica evropskih država, nastala kao rezultat procesa saradnje i integracije koji je započeo 1951 godine između šest država (Belgije, Francuske, Njemačke, Italije, Luksemburga i Holandije).Evropska unija formalno je uspostavljena 1. decembra 1993 godine, stupanjem na snagu Ugovora o Evropskoj uniji (poznatiji kao Ugovor iz Mastrihta).

Ono što razlikuje Evropsku uniju od drugih tradicionalnih međunarodnih organizacija je njena jedinstvena institucionalna struktura. Zemlje koje su prihvatile evropske ugovore potvrdile su svoju spremnost da dio svojih suverenih prava ustupe nezavisnim institucijama koje istovremeno predstavljaju nacionalne interese, kao i interese Unije. Te institucije međusobno su povezane odnosima komplementarnosti na osnovu kojih se donose odluke.

Kada se govori o ugovorima o osnivanju (osnivački ugovori) misli se na međunarodne ugovore kojima su osnovane Evropske zajednice i Evropska unija i na kojima se temelje njihova ovlaštenja.Tim pojmom obuhvaćeni su sporazumi, odnosno ugovori kojima se mjenjaju i/ili dopunjuju osnivački ugovori.Tu spadaju još i svi ugovori o pristupanju.

Iako se o ugovorima govori u množini, formalnopravno postoji samo jedan Ugovor-Ugovor o Evropskoj uniji (poznatiji kao Ugovor iz Mastrihta ), čiji su sastavni djelovi Ugovor o Evropskoj zajednici i Ugovor o Evropskoj zajednici za atomsku energiju (tzv. Rimski ugovori), kao i odredbe kojima se regulišu nadležnosti iz drugog i trećeg stuba EU.

Osnivački ugovori su:

-Ugovor o Evropskoj zajednici za ugalj i čelik (Pariski ugovor) iz 1951 godine, stupio na snagu 1952 a istekao 2002 godine.

-Ugovor o Evropskoj ekonomskoj zajednici (Rimski ugovor) stupio na snagu 1958 godine.

-Ugovor o Evropskoj zajednici za atomsku energij ( Rimski ugovor) iz 1957 godine a stupio na snagu 1958 godine.

-Ugovor o spajanju iz 1965 godine.

-Jedinstveni evropski akt iz 1986 godine a stupio na snagu 1987 godine.

-Ugovor o Evropskoj uniji (Ugovor iz Mastrihta) iz 1992 godine a stupio na snagu 1993 godine.

-Ugovor iz Amsterdama iz 1997 godine, stupio na snagu 1999 godine.

-Ugovor iz Nice 2001 godine, stupio na snagu 2003 godine.

-Lisabonski ugovor stupio na snagu 2009 godine.

Svi ugovori o pristupanju u članstvo:

-s Danskom, Irskom i Velikom Britanijom iz 1972 godine.

-s Grčkom iz 1979 godine.

-s Portugalom i Španijom iz 1985 godine.

-s Austrijom, Finskom i Švedskom iz 1994 godne.

-s Kiprom, Češkom, Estonijom, Letonijom, Litvanijom, Mađarskom,

 Maltom, Poljskom, Slovačkom i Slovenijom iz 2003 godine.

-s Bugarsko i Rumunijom iz 2005 godine.

Ugovor o Evropskoj zajednici za ugalj i čelik (Pariski ugovor) bio je jedan od izvora primarnog prava sve do polovine 2002 godine. Njime je osnovana Evropska zajednica za ugalj i čelik.Taj ugovor je, za razliku od svih ostalih nabrojanih, bio sklopljen na 50 godine, pa su države članice odlučile da ne obnove ugovor po isteku 2002 godine.Evropske nadležnosti koje su bile utvrđene tim ugovorom nisu, međutim, nestale. Već su raspodjeljene pod postojeće Ugovore.

Evropska unija je otvorena za nove kandidate za članstvo.Na sastanku Evropskog savjeta u Kopenhagenu , održanom u maju 1993 godine, postavljena su tri kriterijuma (tzv.kopenhaški kriteriji) koje svi budući kandidati moraju ispunjavati u punopravno članstvo.To su:

-Politički – stabilnost institucija koje osiguravaju demokratiju, vladavinu prava, poštovanje ljudskih prava i prava manjina i prihvatanje ciljeva Unije,

-Privredni=ekonomski-postojanje djelotvornog tržišta ekonomije te sposobnost tržišnih činioca da se nose sa konkurentnim pritiscima i tržišnim zakonima unutar EU,

-Pravni-usvajanje cjelokupne pravne tekovine EU (acquis communitare ).

Iako je prihvaćanje pravne tekovine EU važno, još je važnije osigurati djelotvorno provođenje i primjenu kroz odgovarajuće administrativno uređenje.Stoga je na sastanku Evropskog savjeta u Madridu 1995 godine postavljen četvrti kriterijum kao preduslov za članstvo (tzv. Madridski kriterij):

-Administrativni-prilagođavanje odgovarajućih administrativnih struktura s ciljem osiguravanja uvjeta za postupnu i skladnu integraciju.

Krajnji cilj vodeće evropske elite jeste stvaranje „Sjedinjenih Evropskih država“.